बिथांआ बुंदोंदि, बीटीसी गावखुंथायनि गुबै थांखियानो जाबाय बीटीएडि हालामाव थानाय मोनफ्रोमबो हारि माहारिफोरखौ समान नोजोरजों नायनाय आरो मोनफ्रोमबो हारिनि जौगाखांनाय लाबोनाय। 17थि बड’लेन्ड सान फालिनाय हाबाफारिआव बीटीएडि हालामनि सिङाव थानाय गुबुन गुबुन हारि माहारिफोरा गाव गावनि हारिमुंफोरखौ दिन्थिफुंदोंमोन। हादोरसानि गिबि मंत्री सर्बानन्द सनवाल बिथांआ सोलोंथाय बिथिंनि प्रम्द चन्ड्र ब्रम्ह बान्थाखौ जामिल कुमार ब्रम्ह बिथांनो आरो निलेस्वर ब्रम्ह बान्थाखौ सुलेका बसुमथारि बिथांनो गथायो, लोगोसे गेलेमु आयदानि बान्थाखौ बोर्ला गावगिरि पल्लबि बर’ बिथांनो गथायो।